Predkladacia správa

Ministerstvo školstva Slovenskej republiky predkladá ako iniciatívny materiál návrh na zvýšenie dotácie na uskutočňovanie akreditovaných študijných programov verejným vysokým školám v rokoch 2009 až 2012 ako predpoklad úspešného naplnenia opatrenia zabezpečujúceho dodatočné prijatie uchádzačov o štúdium na vysokej škole, čo sa pozitívne prejaví v krátkodobom horizonte na znížení evidovanej miere nezamestnanosti a v strednodobom horizonte na kvalifikačnej štruktúre uchádzačov o zamestnanie.
Vplyvy materiálu sú uvedené v príslušnej doložke. Materiál si v roku 2009 vyžiada dodatočné zvýšenie výdavkov v rámci kapitoly ministerstva školstva a pozitívne sa prejaví na obyvateľstve a zamestnanosti. Návrh bol predmetom medzirezortného pripomienkového konania a na rokovanie vlády SR sa predkladá bez rozporov.